《述古 其十》
明代·黎遂球

曾参不杀人，慈母终下机。无兄云盗嫂，世事皆可疑。

因识秋胡妇，却金惭所之。冶容既若诲，何以规男儿。

皎洁美罗敷，曾来使君思。罗敷但采桑，使君岂无妻。

君子防未然，淑慎各自持。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。